René-Marie Ehuzu

**René-Marie Ehuzu** C.I.M., også **René-Marie Ehouzou** (født 12. april 1944 Cotonou i Fransk Dahomey; død 17. oktober 2012 i San Giovanni Rotondo i Italia), var en beninesisk katolsk prelat og biskop av Porto-Novo.

## Liv og virke
### Prest
René-Marie Ehuzu gikk på småseminar fra 1955, og småseminaret *Ste Jeanne d'Arc* i Ouidah fra 1959. I 1966 begynte han på *St Gall*-seminaret i Ouidah. Han ble ordinert til prest den 30. september 1972 av biskop Robert Sastre av Lokossa. Han var lærer ved småseminaret i Ouidah (1972/74), sogneprest (1974/75) og professor ved *Séminaire Notre Dame de Fatima* i Parakou.

I 1979 ble han medlem av eudistene (* Congregatio Jesu et Mariae*). Han studerte lingvistikk og tok doktorgraden fra Sorbonne i Paris (doktorgrad i religionsvitenskap) og Institut Catholique de Paris (doktorgrad i teologi, spesialisering i liturgi). Han avla ordensløftene den 10. november 1984. Han var professor ved seminaret i Ouidah, pastor, kapellan og fengselsprest, samt kasserer for seminaret og pastor i *Vår Frue av Misericordia*-katedralen i Cotonou.

### Biskop av Abomey
Pave Johannes Paul II utnevnte ham til biskop av Abomey den 19. november 2002. Paven ordinerte ham personlig til biskop den 6. januar året etter. Medkonsekrerende var erkebiskop Leonardo Sandri, *sostituto* for Statssekretariatet, og Antonio Maria Vegliò, sekretær for Kongregasjonen for de orientalske kirker.
### Biskop av Porto-Novo
Den 3. januar 2007 ble av pave Benedikt XVI utnevnt til biskop av Porto-Novo og innsatt i embetet den 4. februar samme år.

Han var medlem av Det pavelige råd for interreligiøs dialog fra 2007. Han var medlem av bispekonferansen i Benin og var involvert i symposiet til bispekonferansene i Afrika og Madagaskar. Han var president i Caritas Benin. I 2009 deltok han i den afrikanske bispesynode. Han var vertskap for pave Benedikt XVI under hans apostoliske reise fra 18. til 20. november 2011 i Benin.

Ehuzu døde etter lang tids sykdom. Han lå på intensivavdelingen på et fransk sykehus, senere i San Giovanni Rotondo i Italia.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Biskop *René-Marie Ehuzu* (1944-2012) *1979
## Referanser